নির্বাচন এখন মুখোশে পরিণত হয়েছে বর্বর স্বৈরশাসকদেরও। দুশ্চরিত্র ব্যাভিচারিগণও যেমন ভদ্র লেবাসে জনসম্মুখে হাজির হয়, তেমনি অতিশয় বর্বরস্বৈরাচারীও ঘটা করে নির্বাচনের আয়োজন করে এবং সে নির্বাচন নিয়ে বড়াইও করে। সেসব নির্বাচনে মধ্যপ্রাচ্যের অনেক স্বৈর-শাসক তো শতকরা ৯৫ ভাগের বেশী ভোট-হাছিল নিয়ে গর্ব করে। এর কারণ, নির্বাচনের আলংকারিক মূল্য। তাই স্বৈরাশাসকদের আগ্রহ স্রেফ নির্বাচন নিয়ে, গণতন্ত্র প্রতিষ্ঠা নিয়ে নয়। স্বৈরাশাসকগণ সে অতি নিয়ন্ত্রিত নির্বাচনকে নিজেদের গণতন্ত্রি হওয়ার পক্ষে সাফাই রূপে পেশ করে। স্বাধীনতার অর্থ স্রেফ বিয়েশাদী, ঘরবাধা, খেলাধুলা ও পানাহারের স্বাধীনতা নয়, বরং সেটি রাষ্ট্র, সমাজ ও রাজনীতি নিয়ে মত প্রকাশের স্বাধীনতা নিয়ে বাঁচা। এটিই হলো গণতন্ত্রের মূল কথা। সে গণতান্ত্রিক অধিকার লুণ্ঠিত হলে তাই লুণ্ঠিত হয় স্বাধীনতা। গণতান্ত্রিক স্বাধীনতা জনগণকে দিলে তাতে বিপদ খাড়া হয়স্বৈরাচারী সরকারের বিরুদ্ধে। কিন্তু নিয়ন্ত্রিত নির্বাচনে সে ভয় থাকে না।